b'\n_START_ARTICLE_\nBr\xc4\x97k\xc5\xa1tanti au\xc5\xa1ra\n_START_SECTION_\nPaskelbimo istorija\n_START_PARAGRAPH_\n\xe2\x80\x9eBr\xc4\x97k\xc5\xa1tanti au\xc5\xa1ra\xe2\x80\x9c tai \xc4\xafvadas \xc4\xaf Izabelos Svan, kaip vampyr\xc4\x97s, gyvenim\xc4\x85. Istorijos prad\xc5\xbeioje Bela yra fizi\xc5\xa1kai silpna mergina, bet pabaigoje ji tampa stipri gali\xc5\xb3 turinti vampyr\xc4\x97. I\xc5\xa1 prad\xc5\xbei\xc5\xb3 autor\xc4\x97 para\xc5\xa1\xc4\x97 knyg\xc4\x85 pavadinimu \xe2\x80\x9eAm\xc5\xbeinoji au\xc5\xa1ra\xe2\x80\x9c (angl. Forever Dawn), kuri buvo tiesioginis \xe2\x80\x9eSaul\xc4\x97lyd\xc5\xbeio\xe2\x80\x9c t\xc4\x99sinys. Nors pagrindinis siu\xc5\xbeetas nepakito, knygoje \xe2\x80\x9eAm\xc5\xbeinoji au\xc5\xa1ra\xe2\x80\x9c vilkolakis D\xc5\xbeeikobas Blekas buvo \xe2\x80\x9epavir\xc5\xa1utinis persona\xc5\xbeas\xe2\x80\x9c, o vampyrai Viktorija ir Lorenas i\xc5\xa1liko gyvi. Stephenie Meyer nusprend\xc4\x97 \xc4\xaf knyg\xc4\x85 \xc4\xaftraukti n\xc4\x97\xc5\xa1tum\xc4\x85, ta\xc4\x8diau ne\xc4\xafprast\xc4\x85. Autor\xc4\x97, ilgai skaitin\xc4\x97jusi \xc4\xafvairius pasaulio mitus, pakoregavo n\xc4\x97\xc5\xa1tum\xc4\x85 pagal demono Inkubo legend\xc4\x85. Edvardo Kaleno (angl. Edward Cullen) ir Belos Svan dukters Renesm\xc4\x97s (angl. Renesmee) unikal\xc5\xb3 vard\xc4\x85 autor\xc4\x97 komentuoja taip\xc2\xa0: \xe2\x80\x9eA\xc5\xa1 tiesiog negal\xc4\x97jau jos imti ir pavadinti Jennifer ar Ashley. Kaip j\xc5\xabs pavadintum\xc4\x97te pat\xc4\xaf ne\xc4\xafpras\xc4\x8diausi\xc4\x85 vaik\xc4\x85 visame pasaulyje? A\xc5\xa1 ie\xc5\xa1kojau ne\xc4\xafprast\xc5\xb3 vard\xc5\xb3 daugelyje internetini\xc5\xb3 puslapi\xc5\xb3, tada supratau, kad tai turi b\xc5\xabti ne paprasto \xc5\xbemogaus vardas, tod\xc4\x97l suk\xc5\xabriau j\xc4\xaf pati.\xe2\x80\x9c\n_START_SECTION_\nSantrauka\n_START_PARAGRAPH_\nBr\xc4\x97k\xc5\xa1tanti au\xc5\xa1ra yra padalinta \xc4\xaf tris dalis. Pirmoji dalis yra apie Belos ir Edvardo vedybas ir medaus m\xc4\x97nes\xc4\xaf, kurio metu jie leid\xc5\xbeia laik\xc4\x85 priva\xc4\x8dioje Edvardo motinos Esm\xc4\x97s Kalen (angl. Esme Cullen) saloje \xc5\xa1alia Brazilijos krant\xc5\xb3. Po keleto dien\xc5\xb3 Bela supranta, kad yra n\xc4\x97\xc5\xa1\xc4\x8dia ir kad jos n\xc4\x97\xc5\xa1tumas vystosi pernelyg spar\xc4\x8diai. Edvardo t\xc4\x97vas gydytojas Karlailas Kalenas (angl. Carlisle Cullen) liepia abiem gr\xc4\xaf\xc5\xbeti namo ir atlikti tyrimus. Edvardas, susir\xc5\xabpin\xc4\x99s Belos gerove ir \xc4\xafsitikin\xc4\x99s, kad vaisius yra monstras, kuris ir toliau vystosi per greitai taip kenkdamas Belai, ragina Bel\xc4\x85 darytis abort\xc4\x85. Ta\xc4\x8diau Bela nori i\xc5\xa1saugoti vaikel\xc4\xaf, kadangi pamilsta ir prisiri\xc5\xa1a prie jo, tod\xc4\x97l ji pra\xc5\xa1o Edvardo \xc4\xafseser\xc4\x97s Rozali Heil (angl. Rosalie Hale) j\xc4\x85 saugoti, \xc5\xbeinodama, kad Rozali visada nor\xc4\x97jo vaik\xc5\xb3. Rozali tampa Belos sargybiniu, neleisdama niekam prisiliesti prie Belos ir jos vaikelio._NEWLINE_Antra dalis para\xc5\xa1yta i\xc5\xa1 vilkolakio D\xc5\xbeeikobo Bleko perspektyvos ir t\xc4\x99siasi vis\xc4\x85 Belos n\xc4\x97\xc5\xa1tumo ir gimdymo laik\xc4\x85. Kvileut\xc5\xb3 (angl. Quileute) genties vilkolakiai yra pasiruo\xc5\xa1\xc4\x99 sunaikinti Bel\xc4\x85 kartu su jos \xc4\xafs\xc4\x8diose augan\xc4\x8dia Renesme, kadangi jie mano, kad vaikas bus pavojingas. D\xc5\xbeeikobas ry\xc5\xbetingai protestuoja prie\xc5\xa1 \xc5\xa1\xc4\xaf sprendim\xc4\x85 ir nusprend\xc5\xbeia trauktis i\xc5\xa1 gaujos net nenutuokdamas kad jis pats tampa vadu ir sudaro savo gauj\xc4\x85 tam, kad gal\xc4\x97t\xc5\xb3 ginti Bel\xc4\x85, nors visa savo esybe neken\xc4\x8dia to monstro, kuris \xc5\xbeudo Bel\xc4\x85 i\xc5\xa1 vidaus. Belos n\xc4\x97\xc5\xa1tumas vystydamasis per greitai sukelia jos k\xc5\xabnui nepakeliamus skausmus, vaikelis augdamas jos \xc4\xafs\xc4\x8diose pradeda lau\xc5\xbeyti jai kaulus. Edvardas padeda Belai pagimdyti, ta\xc4\x8diau po gimdymo Bela vos i\xc5\xa1lieka gyva, bet Edvardas sp\xc4\x97ja perkeisti leisgyv\xc4\x99 Bel\xc4\x85 \xc4\xaf vampyr\xc4\x99, suleisdamas savo nuodus \xc4\xaf venas ir \xc5\xa1ird\xc4\xaf, iki paskutinio jos \xc5\xa1irdies d\xc5\xab\xc5\xbeio. D\xc5\xbeeikobas, kuris matydamas kaip jo geriausia draug\xc4\x97 ken\xc4\x8dia ir kankinasi, d\xc4\x97l jos \xc4\xafs\xc4\x8diose esan\xc4\x8dio vaiko, buvo prad\xc4\x97j\xc4\x99s nek\xc4\x99sti vaikelio, ta\xc4\x8diau Belai pagimd\xc5\xbeius Renesm\xc4\x99, D\xc5\xbeeikobas j\xc4\x85 ima saugoti ir globoti\xc2\xa0\xe2\x80\x93 Renesm\xc4\x97 yra jo \xc4\xafspaudas. Visi netrukus supranta, kad Renesm\xc4\x97 turi ypating\xc4\x85 sugeb\xc4\x97jim\xc4\x85\xc2\xa0\xe2\x80\x93 ji gali perduoti prane\xc5\xa1imus mintimis, liesdama kitus. Bela tapusi vampyre taip pat turi ret\xc4\x85 dovan\xc4\x85: ji gali apsaugoti save ir visus aplink naudodama nematom\xc4\x85 skyd\xc4\x85._NEWLINE_Tre\xc4\x8diasis \xe2\x80\x9eBr\xc4\x97k\xc5\xa1tan\xc4\x8dios Au\xc5\xa1ros\xe2\x80\x9c skyrius pasakojamas i\xc5\xa1 Belos perspektyvos. Po pasikeitimo \xc4\xaf vampyr\xc4\x99 Bela m\xc4\x97gaujasi savo nauju gyvenimu ir galimyb\xc4\x97mis. Ta\xc4\x8diau paai\xc5\xa1k\xc4\x97ja, kad Volturiai (angl. Volturi) ketina sunaikinti Renesm\xc4\x99, nes ji neva keli\xc4\x85 gr\xc4\x97sm\xc4\x99, b\xc5\xabdama pusiau vampyr\xc4\x97, pusiau \xc5\xbemogus. Bela su Kalen\xc5\xb3 \xc5\xa1eima sugeba \xc4\xafrodyti, kad Renesm\xc4\x97 nekelia pavojaus kitiems vampyrams, ir Volturiai pasitraukia. Bela, Edvardas ir Renesm\xc4\x97 gr\xc4\xaf\xc5\xbeta \xc4\xaf savo namus. Bela i\xc5\xa1moksta \xe2\x80\x9ei\xc5\xa1stumti\xe2\x80\x9c savo skyd\xc4\x85, kad Edvardas gal\xc4\x97tu gird\xc4\x97ti jos mintis. Taip jie ima m\xc4\x97gautis savo am\xc5\xbeina, idealia ateitimi.'